ZAPISNIK

12. sjednice Vijeća Mjesnog odbora Miroševec

održane 12. svibnja 2022. u prostorijama mjesne samouprave

Miroševečka cesta 131, s početkom u 20,00 sati

NAZOČNI ČLANOVI: Dijana Bačani, Sanja Kelčec Ključarić, Mario Lucić, Krešimir Huzek i Zdravko Mišić

Predsjedava: Dijana Bačani

Zapisnik vodi: Dijana Bačani

Predsjednica konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati te otvara 12. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 11. sjednice održane 25. travnja 2022.

Vijeće jednoglasno prihvaća i utvrđuje

DNEVNI RED

Prijedlog za novu regulaciju prometa u ulici Beđići i Beđićev odvojak - donošenje zaključka;

Prijedlog za postavljanje javne rasvjete u ulici Beđići od kbr. 57 do ulice Blažunov brijeg – donošenje zaključka;

Pitanja, prijedlozi i obavijesti.

AD 1. Prijedlog za novu regulaciju prometa u ulici Beđići i Beđićev odvojak

U raspravi sudjeluju svi članovi Vijeća.

Vijeće jednoglasno donosi

ZAKLJUČAK

Dana 04. svibnja 2022. održan je komisijski očevid vezano uz prometnu problematiku u ulicama Beđićev odvojak, Beđići, Blažunov brijeg i Žigulići.

Prihvaća se prijedlog sa gore navedenog očevida o uvođenju jednosmjernog prometa u ulici Beđići, od Blažunovog brijega u smjeru sjeveroistoka do odvojka Beđići kbr. 57C do 73, kao i uvođenje jednosmjernog prometa u Beđićevom odvojku u smjeru jugozapada te uvođenje ograničenja prometa teretnih vozila do 7,5 tona u ulici Žigulići i drugim ulicama.

AD. 2. Prijedlog za postavljanje javne rasvjete u ulici Beđići od kbr. 57 do ulice Blažunov brijeg

U raspravi sudjeluju svi članovi Vijeća.

Vijeće jednoglasno donosi

ZAKLJUČAK

Predlaže se postavljanje stupova javne rasvjete u ulici Beđići od kbr. 57C do ulice Blažunov brijeg.

Završeno u 21,00 sat

KLASA:024-08/22-003/990

URBROJ:251-13-11-5-22-2

U Zagrebu, 12. svibnja 2022.

Zapisnik sastavila: Dijana Bačani

Predsjednica

Vijeća Mjesnog odbora Miroševec

Dijana Bačani